ก.พาณิชย์ จัดมหกรรมการลดราคาสูงสุด 70% ส่งท้ายปีเป็นของขวัญประชาชน
วันที่ 8 ธ.ค. 2562 ,นางมัลลิกา บุญมีตระกูล มหาสุข, ที่ปรึกษารัฐมนตรีว่าการกระทรวงพาณิชย์ เปิดเผยว่า ล่าสุด ,นายจุรินทร์ ลักษณวิศิษฏ์, หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ สั่งการให้กระทรวงพาณิชย์ ประสานงานผู้ผลิตสินค้าอุปโภคบริโภครายใหญ่ ห้างสรรพสินค้า ผู้ประกอบการทั่วประเทศ ,จัดลดราคาสินค้าเพื่อช่วยเหลือค่าครองชีพประชาชน เป็นการลดตั้งแต่ 10-70% ตามนโยบายลดค่าครองชีพให้กับประชาชน,ทั้งนี้ นายจุรินทร์ มอบนโยบายว่าในวันที่ 13 ธ.ค. 2562 เวลา 09.00 ณ กระทรวงพาณิชย์ ซึ่งจะมีภาคเอกชนเข้าร่วมโครงการลดราคาจำหน่ายสินค้าช่วงส่งท้ายปีเก่าต้อนรับปีใหม่ พร้อมทั้งสนับสนุนนโยบายนายกรัฐมนตรีและรัฐบาลในการกระตุ้นเศรษฐกิจเข้าร่วมด้วย,สำหรับภาคเอกชนที่เข้าร่วมงานลดราคาจำหน่ายสินค้า ได้แก่ ห้างค้าปลีก ค้าส่งสมัยใหม่ ห้างสรรพสินค้า ไฮเปอร์มาร์เก็ต ซุปเปอร์มาร์เก็ต ร้านสะดวกซื้อ ร้านค้าส่ง ค้าปลีกท้องถิ่น รวมกว่า 20,000 แห่ง จำนวนที่ลดสูงสุดถึง 70% อาทิ อาหารและเครื่องดื่ม ของใช้ประจำวัน เครื่องครัว เครื่องใช้ไฟฟ้า เสื้อผ้า เครื่องแต่งกาย วัสดุก่อสร้าง เครื่องนอน เครื่องสำอาง เครื่องเขียน เฟอร์นิเจอร์และอุปกรณ์ตกแต่งบ้าน เป็นต้น,นอกจากนี้ ยังมีผู้ประกอบการยางรถยนตร์อีก 8 ราย เข้าร่วมโครงการกับกระทรวงพาณิชย์ตามนโยบายของ นายจุรินทร์ โดยลดราคาจำหน่ายสินค้าประเภทยางรถยนต์-อุปกรณ์อื่นๆ และลดค่าบริการลงถึง 10-30% ,โดยมหกรรมการลดราคา จะเริ่มระหว่างวันที่ 14 ธ.ค. 2562 ถึง 12 ม.ค. 2563 รวม 30 วัน ทั้งนี้ นายจุรินทร์ ได้สั่งการกระทรวงพาณิชย์เตรียมการให้เต็มที่ เพื่อเป็นของขวัญปีใหม่แด่พี่น้องประชาชน,.
จุรินทร์ สั่งการกระทรวงพาณิชย์ จัดมหกรรมการลดราคา 10-70% ผู้ประกอบการทั่วประเทศเข้าร่วมกว่า 20,000 แห่ง ตามนโยบายลดค่าครองชีพ กระตุ้นเศรษฐกิจส่งท้ายปี เป็นของขวัญประชาชน
ลดราคา,มหกรรมการลดราคา,ลดค่าครองชีพ,จุรินทร์ ลักษณวิศิษฏ์,พรรคประชาธิปัตย์,กระทรวงพาณิชย์,ปีใหม่